Нагадаем, што ў дзень выбараў 19 снежня кандыдата ў прэзідэнты, паэта Уладзіміра Някляева збілі байцы ў чорнай вопратцы. Ён быў дастаўлены ў мінскую Бальніцу хуткай медыцынскай дапамогі, дзе абвясцілі дыягназ — чэрапна-мазгавая траўма і страсенне мозгу. Някляеву паставілі капельніцу. Аднак прыкладна а палове на першую ночы ў палату ўварваліся невядомыя ў цывільным. Някляеў не мог трымацца на нагах, яго кінулі на коўдру і пацягнулі па падлозе. Яго жонку, Вольгу Някляеву, зачынілі ў палаце.